સુધીર આ ફિલ્મ પોતાના દાદાને અર્પણ કરે છે. તે કહે છે કે, મારો જન્મ એક રાજકીય બૅકગ્રાઉન્ડ ધરાવતા પરિવારમાં થયો છે. મારા દાદા અને સ્વ. ઇંદિરા ગાંધીને ઘણા સારા પારિવારિક સંબંધો હતા, પરંતુ આ રિલેશનનો ઉપયોગ ક્યારેય મારી મદદ માટે કરવામાં નથી આવ્યો. મારા ભાઈ સુધાંશુ મિશ્રા પાસેથી ઘણું બધું શીખ્યો છું. ૧૯૮૦માં પુના છોડી મુંબઈ આવ્યા પછી સઇદ અખ્તર મિર્ઝા, વિધુ વિનોદ ચોપડા જેવા અનેક મોટા નિર્દેશકો સાથે સહાયક નિર્દેશકનું કાર્ય કર્યું. ત્યાર પછી ફિલ્મોમાં સ્વતંત્ર નિર્દેશન શરૃ કર્યું હતું. દાસદેવ એ આજની જનરેશનને લઈને કરવામાં આવેલો મારો એક નવતર પ્રયોગ છે. સમય સાથે દરેક વસ્તુ બદલાય છે તો આવા અનેક બદલાવ લાવવાની તૈયારી રાખવી જોઈએ.